b'\n_START_ARTICLE_\nMaltos laisvasis uostas\n_START_PARAGRAPH_\nMaltos laisvasis uostas (angl. Malta Freeport)\xc2\xa0\xe2\x80\x93 tarptautinis j\xc5\xabr\xc5\xb3 uostas Maltoje. 2012\xc2\xa0m. uosto apyvarta buvo 2,56 mln. TEU. Tai vienas labiausiai apkraut\xc5\xb3 Europos uost\xc5\xb3. Uostas yra Birzebud\xc5\xbeios mieste, pietrytin\xc4\x97je Maltos dalyje, vietoje, kur anks\xc4\x8diau buvo D. Britanijos vandens l\xc4\x97ktuv\xc5\xb3 baz\xc4\x97 RAF Kalafrana._NEWLINE_Uostas atidarytas 1988\xc2\xa0m. Jis tapo pirmuoju tranzitin\xc4\x97s laivybos centras (angl. transhipment hub) Vidur\xc5\xbeemio j\xc5\xabros regione. Uosto kompanija smarkiai i\xc5\xa1augo ir dabar yra dvylikta tarp Europos uost\xc5\xb3 ir tre\xc4\x8dias tarp did\xc5\xbeiausi\xc5\xb3 Vidur\xc5\xbeemio j\xc5\xabros regiono tranzitini\xc5\xb3 uost\xc5\xb3 ir logistikos centr\xc5\xb3. Vir\xc5\xa1 95\xc2\xa0% Laisvojo uosto konteineri\xc5\xb3 apyvartos yra tranzitin\xc4\x97._NEWLINE_Maltos laisvasis uostas yra tre\xc4\x8dias pagal svarb\xc4\x85 Vidur\xc5\xbeemio regiono tranzitinis uostas, jis yra strategi\xc5\xa1kai svarbus laivybai Vidur\xc5\xbeemio regione, nes yra sankry\xc5\xbeoje laivybos mar\xc5\xa1rut\xc5\xb3, jungian\xc4\x8di\xc5\xb3 Europos, Afrikos ir Artim\xc5\xb3j\xc5\xb3 Ryt\xc5\xb3 uostus. Maltos laisvasis uostas planuoja padidinti krantini\xc5\xb3 ilg\xc4\xaf nuo 2,2 kilometr\xc5\xb3 iki vir\xc5\xa1 3 kilometr\xc5\xb3. Planuojama, kad bendras plotas padid\xc4\x97s nuo 680 000 iki vir\xc5\xa1 790 000\xc2\xa0m\xc2\xb2.'